**projektas**

**reg. Nr. T-250**

**2.15. darbotvarkės klausimas**

**Pasvalio rajono savivaldybės taryba**

|  |  |  |
| --- | --- | --- |
| sprendimas | | |
| **Dėl pasvalio rajono savivaldybės tarybos 2018 m. KOVO 21 d. sprendimo Nr. T1-50 „Dėl viešosios įstaigos pasvalio pirminės asmens sveikatos priežiūros centro valdymo struktūros ir pareigybių sąrašo patvirtinimo“ pakeitimo** | | |
| 2022 m. gruodžio d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos viešųjų įstaigų įstatymo 10 straipsnio 1 dalies 16 punktu, Lietuvos Respublikos sveikatos priežiūros įstaigų įstatymo Nr. I-1367 39 straipsnio pakeitimo įstatymą, vykdydama Infekcijų kontrolės darbuotojų veiklos, vykdant infekcijų epidemiologinę priežiūrą ir valdymą asmens sveikatos priežiūros įstaigose aprašo, patvirtinto Lietuvos Respublikos sveikatos apsaugos ministro 2008 m. lapkričio 14 d. įsakymu Nr. V-1110 „Dėl hospitalinių infekcijų epidemiologinės priežiūros ir valdymo“ (su visais aktualiais pakeitimais) 8 ir 13 punktus, įgyvendindama viešosios įstaigos Pasvalio pirminės asmens sveikatos priežiūros centro įstatų, patvirtintų Pasvalio rajono savivaldybės tarybos 2006 m. liepos 12 d. sprendimu Nr. T1-164 „Dėl viešosios įstaigos Pasvalio pirminės asmens sveikatos priežiūros centro įstatų patvirtinimo“ (Pasvalio rajono savivaldybės tarybos 2017 m. gruodžio 20 d. sprendimo Nr. T1-272 redakcija) (su visais aktualiais pakeitimais), 20.6 papunktį ir atsižvelgdama į Lietuvos Respublikos sveikatos apsaugos ministerijos 2022 m. birželio 21 d. raštą Nr. (10.1.1.2E-421)-10-2935 „Dėl sprendimų priėmimo“, atsižvelgdama į viešosios įstaigos Pasvalio pirminės asmens sveikatos priežiūros centro 2022 m. gruodžio 5 d. raštą Nr. R3-317 „Dėl Pasvalio PASPC pareigybių sąrašo“, Pasvalio rajono savivaldybės taryba nusprendžia:

1. Pakeisti viešosios įstaigos Pasvalio pirminės asmens sveikatos priežiūros centro valdymo struktūrą, patvirtintą Pasvalio rajono savivaldybės tarybos 2018 m. kovo 21 d. sprendimu Nr. T1-50 ,,Dėl viešosios įstaigos Pasvalio pirminės asmens sveikatos priežiūros centro valdymo struktūros ir pareigybių sąrašo patvirtinimo“ (Pasvalio rajono savivaldybės tarybos 2021 m. gruodžio 22 d. sprendimo Nr. T1-235 redakcija), ir išdėstyti ją nauja redakcija (pridedama).

2. Pakeisti viešosios įstaigos Pasvalio pirminės asmens sveikatos priežiūros centro pareigybių sąrašą, patvirtintą Pasvalio rajono savivaldybės tarybos 2018 m. kovo 21 d. sprendimu Nr. T1-50 ,,Dėl viešosios įstaigos Pasvalio pirminės asmens sveikatos priežiūros centro valdymo struktūros ir pareigybių sąrašo patvirtinimo“ (Pasvalio rajono savivaldybės tarybos 2019 m. spalio 23 d. sprendimo Nr. T1-207 redakcija) (su visais aktualiais pakeitimais) (toliau – Pareigybių sąrašas):

2.1. pakeisti Pareigybių sąrašo 32 punktą ir jį išdėstyti taip:

„32. Vyriausiasis infekcijų kontrolės specialistas“

2.2. papildyti Pareigybių sąrašą 41-1 punktu:

„41-1. Viešųjų pirkimų organizatorius-ekonomistas“

3. Nustatyti, kad:

3.1. sprendimo 1 punktas įsigalioja 2023 m. liepos 1 d.;

3.2. sprendimo 2 punktas įsigalioja 2022 m. gruodžio 22 d.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja)

Renata Nevulytė

2022-11-29, tel. (8 451) 54 086

Suderinta DVS Nr. RTS-261

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės tarybos 2018 m. kovo 21 d. sprendimo Nr. T1-50 „Dėl viešosios įstaigos pasvalio pirminės asmens sveikatos priežiūros centro valdymo struktūros ir pareigybių sąrašo patvirtinimo“ pakeitimo**

**2022-11-29**

Pasvalys

1. **Sprendimo projekto rengimo pagrindas.**

Sprendimo projektu siūloma pakeisti VšĮ Pasvalio pirminės asmens sveikatos priežiūros centro (toliau – Pasvalio PASPC) valdymo struktūrą, išbraukiant iš jos Greitosios medicinos pagalbos padalinį.

**Nuo 2023 m. liepos 1 d. greitosios medicinos pagalbos paslaugas Lietuvoje teiks tik viena Sveikatos apsaugos ministerijai pavaldi Greitosios medicinos pagalbos tarnyba**,kurios **teisinis statusas** bus **viešoji įstaiga**. Nuo nurodytos datos Savivaldybės pavaldumo greitosios medicinos paslaugas teiksiančių įstaigų (ar kaip atskirų juridinių asmenų, ar kaip kitos įstaigos padalinių) nebeliks.

Tokio sprendimo pagrindas – Lietuvos Respublikos Seimo 2022 m. gegužės 19 d. Lietuvos Respublikos sveikatos priežiūros įstaigų įstatymo (toliau – Įstatymas) 39 straipsnio pakeitimo įstatymas ir Įstatymo papildymo 191 straipsniu įstatymas. Pagal Lietuvos Respublikos sveikatos sistemos 2022 m. gegužės 19 d. įstatymo Nr. I-552 2 straipsnio pakeitimo ir įstatymo papildymo 191 straipsniu įstatymo Nr. XIV-1113 3 straipsnio 2 dalį Lietuvos Respublikos Vyriausybė, sveikatos apsaugos ministras ir savivaldybių tarybos iki 2023 m. balandžio 1 d. turi priimti šio Įstatymo įgyvendinamuosius teisės aktus.

Siekiant tinkamai įgyvendinti Įstatymą, Lietuvos Respublikos sveikatos apsaugos ministerija 2022 m. birželio 21 d. raštu Nr. (10.1.1.2E-421) 10-2923 prašo ne vėliau kaip iki 2022 m. rugsėjo 15 d. priimti savivaldybės tarybos sprendimą dėl savivaldybei priklausančios VšĮ savininko teisių ir pareigų perdavimo valstybei. Pasvalio rajono savivaldybėje Greitosios medicinos paslaugas teikia viešoji įstaiga Pasvalio pirminės asmens sveikatos priežiūros centras (toliau – Pasvalio PASPC), kurio valdymo struktūroje yra Greitosios medicinos pagalbos padalinys. Kadangi nuo 2023 m. liepos 1 d. Pasvalio PASPC negalės teikti greitosios medicinos pagalbos paslaugų, keičiama valdymo struktūra, iš jos išbraukiant Greitosios medicinos pagalbos padalinį.

Išsami informacija pateikta Lietuvos Respublikos sveikatos apsaugos ministerijos rašte, kuris pridedamas.

Sprendimo projektu siūloma pakeisti Pasvalio PASPC pareigybių sąrašą, panaikinant socialinio darbuotojo padėjėjo pareigybę ir papildant infekcijų kontrolės specialisto ir viešųjų pirkimų organizatoriaus – ekonomisto pareigybėmis. Įsigaliojus Lietuvos higienos normai HN 47-1:2020 „Asmens sveikatos priežiūros įstaigos: infekcijų kontrolės reikalavimai“ steigiama infekcijų kontrolės specialybė. Viešųjų pirkimų organizatoriaus – ekonomisto pareigybės reikalingumas pagrįstas strateginio planavimo, ekonomikos tendencijų analizavimo poreikiu ir pirkimų organizavimu vadovaujantis įstatymais bei racionaliu lėšų panaudojimu.

**2. Sprendimo projekto tikslai ir uždaviniai.**

Sprendimo projektu siūloma pakeisti Pasvalio PASPC valdymo struktūrą, išbraukiant iš jos Greitosios medicinos pagalbos padalinį.

**3. Kokios siūlomos naujos teisinio reguliavimo nuostatos ir kokių rezultatų laukiama**

Priimtas sprendimo projektas įtakos korupcijai neturės.

**4. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui papildomų lėšų nereikia.

**5.Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Nereikia.

**7. Sprendimo projekto antikorupcinis vertinimas.**

Priimtas sprendimo projektas įtakos korupcijai neturės.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

VšĮ Pasvalio pirminės asmens sveikatos priežiūros centras, Socialinės paramos ir sveikatos skyriaus vyriausioji specialistė (Savivaldybės gydytoja).

PRIDEDAMA. Lietuvos Respublikos sveikatos apsaugos ministerijos 2022 m. birželio 21 d. raštas Nr. (10.1.1.2E-421) 10-2923, 2 lapai.

Socialinės paramos ir sveikatos skyriaus

vyriausioji specialistė (Savivaldybės gydytoja) Renata Nevulytė